ആപ്പിൾ ഐഫോൺ7 പുറത്തിറങ്ങിയതോടെ എപ്പോൾ ഇന്ത്യയിൽ എത്തും , എന്താകും വില തുടങ്ങിയ ചർച്ചകൾ സജീവമാണ് . ഐഫോൺ പ്രേമികളായ ഇന്ത്യക്കാർക്ക് ഒരു സന്തോഷവാർത്ത . ആപ്പിൾ ഐഫോൺ 7 നുമായി ഒക്ടോബറിൽ ഇന്ത്യയിൽ എത്തും . കഴിഞ്ഞ ദിവസം അമേരിക്കയിൽ നടന്ന ചടങ്ങിൽ ആപ്പിൾ ഐഫോൺ 7 നും ഐഫോൺ 7 പ്ളസും വാച്ച് എസും ആപ്പിൾ അവതരിപ്പിച്ചു . ബിൽ ഗ്രഹാം സിവിക് ഓഡിറ്റോറിയത്തിൽ നടന്ന വർണാഭമായ ചടങ്ങിലായിരുന്നു ഹാൻഡ്സെറ്റ് പുറത്തിറക്കിയത് . അടുത്തയാഴ്ച മുതൽ അമേരിക്കൻ വിപണിയിൽ ഫോൺ സംഭവമായി മാറും . ഇന്ത്യയിൽ ഏകദേശം 62,000 രൂപയായിരിക്കും വില . ആപ്പിൾ ഇതുവരെ ഇറക്കിയിട്ടുള്ളതിൽ ഏറ്റവും മികച്ച ഫോൺ എന്നായിരുന്നു ടിം കുക്ക്പുതിയ തലമുറ ഐഫോണിനെ വിശേഷിപ്പിച്ചത് . ഐഫോൺ 7,7 പ്ളസ് ഹാൻഡ്സെറ്റുകൾ 32 ജിബി , 128 ജിബി , 256 ജിബി എന്നി സ്റ്റോറേ് വെർഷനോടും വെള്ളി , സ്വർണ്ണം , റോസ് ഗോൾഡ് , ബ്ളാക്ക് ജെറ്റ് ബ്ളാക്ക് എന്നീ നിറങ്ങളിലും ലഭിക്കും . മുമ്പ് വന്ന സ്പേസ് ഗ്രേയ്ക്ക് പകരമാണ് അലുമിനിയം കോട്ടിംഗുള്ള ജെറ്റ് ബ്ളാക്കും മിറർലെസ് ഫിനിഷ് വരുന്ന ബ്ളാക്കും വരുന്നത് . അമേരിക്ക , ബ്രിട്ടൻ , ചൈന എന്നിവിടങ്ങളിലുള്ള ഉപയോക്താക്കൾക്കായുള്ള അപ്ഗ്രേഡ് പ്രോഗ്രാമുകളും ആപ്പിൾ ചെയ്യുന്നുണ്ട് . വെള്ളിയാഴ്ച അമേരിക്കയിൽ പ്രീ ഓർഡർ തുടങ്ങുന്ന ആപ്പിൾ സെപ്തംബർ 16 മുതൽ കയറ്റുമതി തുടങ്ങും .